VAR kryesisht në Angli dhe Itali deri tani nuk ka funksionuar mirë. Madje, ka shtuar edhe më shumë polemikat për përdorimin e teknologjisë në futboll.
Trajneri i Atalantës, Gian Piero Gasperini
, mendon se VAR nuk duhet përdorur fare, sepse vetëm ka prishur punë. Sipas tij, teknologjia
po kthehet në një problem dhe ka dështuar
. Nëse ju kujtohet, në ndeshjen e Kupës së Italisë mes Milanit dhe Juventusit, u akordua një penallti shumë e dyshimtë për bardhezinjtë dhe Gasperini
është bazuar edhe tek ai episod në deklaratën e tij më të fundit.
"Mendoj se kanë ndodhur shumë gabime arbitrare. Janë krijuar shumë dyshime mbi dobinë e VAR-it. Sipas meje, teknologjia
ka dështuar
krejtësisht. Qëllimi ishte të siguronte drejtësi, por po ndodh e kundërta", është shprehur Gasperini
.
Shtuar më 15/02/2020,
ora 23:41